**წყალტუბოს მუნიციპალიტეტის მერიის სამოქალაქო ბიუჯეტის**

**საბჭოს სხდომის ოქმი №1**

*ქ.წყალტუბო 14 მაისი, 2021 წელი, 11:00 საათი*

სხდომასთავმჯდომარეობდა –– წყალტუბოს მუნიციპალიტეტის მერის პირველი მოადგილე, საბჭოს თავმჯდომარე - **ზურაბ მაისურაძე.**

საბჭოს ესწრებოდნენ:

**ზურაბ მაისურაძე -** წყალტუბოს მუნიციპალიტეტის მერის პირველი მოადგილე, საბჭოს თავმჯდომარე.

საბჭოს თავმჯდომარის მოადგილე **მალხაზ ჩხეიძე -** მეორე რანგის, წყალტუბოს მუნიციპალიტეტის მერიის მეორადი სტრუქტურული ერთეულის ხელმძღვანელი - სივრცითი მოწყობის, ინფრასტრუქტურის,არქიტექტურისა და კეთილმოწყობის სამსახურის ინფრასტრუქტურის განვითარებისა და კეთილმოწყობის განყოფილების უფროსი;

**წევრები:**

**მარეხ კანკაძე -** პირველი რანგის, წყალტუბოს მუნიციპალიტეტის მერიის პირველადი სტრუქტურული ერთეულის ხელმძღვანელი - ეკონომიკური განვითარებისა და ქონების მართვის სამსახურის უფროსი;

**ფიქრია შვანგირაძე** -მეორე რანგის, წყალტუბოს მუნიციპალიტეტის მერიის მეორადი სტრუქტურული ერთეულის ხელმძღვანელი - საფინანსო-საბიუჯეტო სამსახურის საბიუჯეტო დაგეგმვის განყოფილების უფროსი;

**მირანდა მამისეიშვილი** - მეორე რანგის, წყალტუბოს მუნიციპალიტეტის მერიის მეორადი სტრუქტურული ერთეულის ხელმძღვანელი - ადმინისტრაციული და შესყიდვების სამსახურის იურიდიულ საკითხთა განყოფილების უფროსის მ.შ.

**ბადრი პაპავა -** წყალტუბოს მუნიციპალიტეტის საკრებულოს ,,ქართული ოცნება დემოკრატიული საქართელო’’ თავმჯდომარე

**თამარ მამარდაშვილი**  - წყალტუბოს მუნიციპალიტეტის საკრებულოს საფინანსო-საბიუჯეტო კომისიის თავმჯდომარე

**ლალი გრიგოლავა** - არასამთავრობო ორგანიზაცია ,,წყალტუბოსდევნილქალთაკავშირი’’ (მოწვეული)

საბჭოს თავმჯდომარემ ზურაბ მაისურაძემ სხდომა გახსნილად გამოაცხადა და კომისიის წევრებს გააცნო დღის წესრიგი.

**დღის წესრიგი:**

2021 წლის სამოქალაქო ბიუჯეტის ფარგლებში განსახორციელებელი პროექტების ტიპი, გამოყოფილი თანხის ოდენობა და პრიორიტეტები.

**მოისმინეს:**

საბჭოს თავმჯდომარემ, ზურაბ მაისურაძემ, საბჭოს წევრებს შესთავაზა, რომ წყალტუბოს მუნიციპალიტეტისთვის 2021 წლის სამოქალაქო ბიუჯეტის ფარგლებში შეძენილ იქნას ძელსკამები და ურნები. აღნიშნული გარემოება გამოწვეულია იმ ფაქტით, რომ წყალტუბოს მუნიციპალიტეტის გენერალური გეგმის შემუშავება ჯერ კიდევ არ არის დასრულებული და ეკონომიკისა და მდგრადი განვითარების სამინისტროს მიერ მიწის ნაკვეთების გადმოცემის თაობაზე მოთხოვნების უმრავლესობა ვერ კმაყოფილდება.

**აზრი გამოთქვეს:**

საბჭოს თავმჯდომარის მოადგილემ, მალხაზ ჩხეიძემ, (მეორე რანგის, წყალტუბოს მუნიციპალიტეტის მერიის მეორადი სტრუქტურული ერთეულის ხელმძღვანელი - სივრცითი მოწყობის, ინფრასტრუქტურის, არქიტექტურისა და კეთილმოწყობის სამსახურის უფროსი) აღნიშნა, რომ სამივე ზონისათვის ძელსკამებისა და ურნების შეძენა ქალაქ წყალტუბოს მოსახლეობის ინტერესებს წარმოადგენს და გამომდინარე აქედან შესაბამისობაშია წყალტუბოს მუნიციპალიტეტის სამოქალაქო ბიუჯეტის მიზნებთან.

**მომხრე : 8**

**წინააღმდეგი: 0**

**კენჭისყრას ესწრებოდა საბჭოს 8 წევრი.**

**მიღებული იქნას გადაწყვეტილება:** 2021 წლის სამოქალაქო ბიუჯეტის ფარგლებში სამივე ზონისთვის შესყიდულ იქნას ძელსკამები და ურნები, წარწერით - „წყალტუბო“.

საბჭოს თავმჯდომარემ სხდომა დახურულად გამოაცხადა.

საბჭოს თავმჯდომარე: ზურაბ მაისურაძე

საბჭოს თავმჯდომარის მოადგილე: მალხაზ ჩხეიძე

საბჭოს წევრები: მარეხ კანკაძე

ფიქრია შვანგირაძე

თამარ შვანგირაძე

თამარ მამარდაშვილი

ბადრი პაპავა

ხათუნა ჯოჯუა (მდივანი)

ლალი გრიგოლავა

ხათუნა მაღლაკელიძე